**삼성 로고(Lettermark)**

**Kontaktai:**

Liga Bite

„Samsung Electronics Baltics”

Tel: +371 67076046

l.bite@samsung.com

**Kovoti su stresu gali padėti ir piešimas: 5 programėlės, kurias verta įdiegti planšetiniame kompiuteryje**

Ar pastebėjote, kad kai nerimaujate ar kalbate telefonu, pradedate piešti ant popieriaus lapo? Tuo metu naudojate paprastą meno terapijos formą, kuri mažina stresą ir įtampą. Kaip teigia ekspertai, meno terapija gali padėti geriau suprasti save – tiek per kūrybinį procesą, tiek per sukurtus meno kūrinius ir tai yra ypač svarbu žmonėms, kurie jaučiasi praradę ryšį su savo emocijomis. Šiuo metu piešimą popieriuje keičia piešimas planšetinio kompiuterio ekrane.

Pristačius naujus ir galingus planšetinius kompiuterius, juos papildė nesuskaičiuojamas kiekis piešimo programėlių, kuriose galima piešti skaitmeniniu būdu ir tobulinti savo meninius įgūdžius. „Jau kurį laiką stebime tendenciją, kad žmonės ieško planšetinių kompiuterių ne tik vaikams, bet ir sau, kad galėtų naudotis piešimo programėlėmis, kurios ramina, atpalaiduoja, leidžia pailsėti ir susikaupti“,– sako „Samsung“ produktų ekspertas Andrius Mateika ir pirstato 5 piešimo programėles, kurios puikiai tinka meniniams įgūdžiams lavinti.

1. **Adobe Illustrator Draw**

Programėlėje „Adobe Illustrator Draw“ yra daugybė piešimo funkcijų, 5 skirtingi rašiklio antgaliai, kurie turi įvairių pritaikymo funkcijų, o baigus darbą, piešinį galima eksportuoti į kitus įrenginius ir vėliau jį atidaryti „Illustrator“ arba „Photoshop“ darbalaukio versijoje. Ši piešimo programėlė palaiko priartinimą iki 64 kartų, kad galėtumėte lengvai matyti visas smulkias detales, kai piešiate ar spalvinate.

1. **Penup**

Šioje programėlėje galite rasti daugiau nei 2000 nemokamų piešinių, kuriuos galite spalvinti ir kurti unikalų meną. Programėlėje yra daugybė spalvinamų paveikslėlių kategorijų, todėl neabejotinai rasite sau labiausiai patinkantį eskizą, kurį galėsite nuspalvinti. Naudodamiesi šia programėle, jūs galite praktikuotis ir tobulinti piešimo įgūdžius žiūrėdami daugiau nei 1000 vaizdo įrašų su paveikslėliais ir juos braižant. Piešimo ir spalvinimo programėlėje galima piešti ant esamos nuotraukos arba pačių padarytos nuotraukos, o vėliau pasidalinti su jomis „PENUP“ bendruomenėje ir sulaukti komentaro ar pasidalijimo.

Pavyzdžiui, „Samsung Tab S8 Ultra“ planšetiniame kompiuteryje ši piešimo ir spalvinimo programėlė jau yra įdiegta, o kartu su planšetėje integruotu „S Pen“ rašikliu galima rašyti, piešti, spalvoti ir braižyti ypač tiksliai ir akylai, neribojant savo galimybių. Piešimas su „S Pen“ yra labai realistiškas, tarsi laikytumėte tikrą pieštuką ir pieštumėte ant popieriaus, todėl šis procesas neabejotinai įtrauks kiekvieną ir nustebins savo galimybėmis.

1. **Ibis Paint**

Jei ieškote programėlės, kurią lengva ir smagu naudoti tiek vaikams, tiek suaugusiems, išbandykite „Ibis Paint“. Ši programėlė tikrai verta dėmesio, nes joje yra įdiegta daugiau nei 140 teptukų, daugybė filtrų, įvairios spalvų maišymo ir apkarpymo funkcijos bei galimybė įrašyti piešimo procesą. Be pirmiau išvardytų funkcijų, „Ibis Paint“ siūlo brūkšnio stabilizavimo atlikimą ir įvairias liniuotės funkcijas.

1. **Clip Studio Paint**

Tai vektorinės grafikos programa, leidžianti piešti ir tapyti animacijas, iliustracijas, komiksus, koncepcinius meno kūrinius ir personažus naudojant įvairius įrankius, įskaitant teptukus, vektorių sluoksnius, spalvų paletes, liniuotes ir 3D figūras. Kiekvieną mėnesį programėlė pateikia apie 1000 naujų piešimo eskizų, todėl visada rasite ką nors, kas atitiktų jūsų asmeninį stilių.

1. **PaperColor**

Jei norite sukurti skaitmeninį meną telefonu, „PaperColor“ suteikia viską, ko reikia. Joje yra pagrindiniai piešimo įrankiai, pavyzdžiui, įvairių tipų teptukai, rašikliai, pieštukai, braižymo funkcija. Skirtingai nuo kitų panašių piešimo programų, skirtų planšetiniams kompiuteriams, ji turi atspalvių kolekciją, todėl galima pasirinkti bet kurią norimą spalvą. Šioje piešimo programėlėje yra daugybė įrankių, kurie leis pritaikyti nustatymus pagal savo skonį.